Morten Eskesen

Morten Eskesen (1826–1913) var en dansk fri- og høyskolelærer, forfatter, salmedikter og komponist.

Eskesen ble født i Ulbæk i Lyne Sogn mellom Skjern og Varde, hvor foreldrene var gårdeiere. Fra han var 14 år til han ble 20 arbeidet han om sommeren i landbruket, mens han om vinteren var hus- og hjelpelærer. Han tok lærereksamen fra Snedsted Seminarium i 1848. I de kommende årene var han lærer i Vestjylland og deretter huslærer og høyskolelærer forskjellige steder i landet. Fra 1858 til 1884 var han friskoleleder på Fyn, først i Rudme og siden i Odense. I 1874 utgav han en mye brukt sangbok Nordiske Sange til brug ved Folkemøder, Skytteforeninger og i Skoler samlede af Morten Eskesen og i 1890 en samling med 80 sanger til egne melodier. Fra 1869 til 1876 redigerte han ukebladet Fylla, som omhandlet saker vedrørende fri- og høyskoler.

Han samlet også inn folkesanger, som han lærte hos forskjellige meddelere. I 1907 spilte han inn noen av disse sangene på fonografvalser. Dessuten var han dypt engasjer i tidens folkelige og politiske bevegelser og deltok i en lang rekke møter på høyskoler og andre steder. Han gav også ut en rekke bøker med erindringer fra sitt lange liv.

Eskesen er representert med en salme han har oversatt i Norsk Salmebok.

I 1923 ble det reist et minnesmerke over Eskesen ved Rødding Højskole utført av Carl Martin-Hansen i 1903. Det ble flyttet til Skibelund Krat i Vejen kommune i 1955.

 Referanser 


 Litteratur 
 Dansk Biografisk Leksikon 1905
 Salmonsens leksikon 1917
 Dansk biografisk Håndleksikon

 Eksterne lenker 
 Biografi og bibliografi i punkter
 Et par sanger med melodi af Eskesen
 Om Eskesen som folkesangsmeddeler
 Kort biografi
 Politikeren I.C. Christensen om Morten Eskesen 
 2 Brev og foto
 Om Lyne kirke og et minneanlegg utenfor kirken

Kategori:Danske salmediktere
Kategori:Danske redaktører
Kategori:Danske komponister
Kategori:Danske forfattere